
REFERAT DE APROBARE
	Subsemnatul Bucuroiu Constantin, primar al oraşului Boldeşti – Scăeni, supun spre analiza şi aprobarea Consiliului Local ,,Proiectul de Hotărâre privind  reorganizarea aparatului de specialitate al primarului oraşului Boldeşti – Scăeni ”.
	In baza O.U.G. nr. 57/ 2019 privind Codul Administrativ, cu modificările şi completările ulterioare, ale Legii nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung şi ale O.U.G. nr. 63/2010 pentru modificarea şi completarea Legii nr. 273/2006 privind finanţele publice, precum şi pentru stabilirea unor măsuri financiare, cu modificările şi completările ulterioare, vă prezint următoarele :
In conformitate cu prevederile art. XVII alin. (1) din Legea nr. 296/27.10.2023 privind unele măsuri fiscal bugetare pentru asigurarea sustenabilității financiare a României pe termen lung ,,Posturile vacante din statele de funcții aprobate potrivit legii la data intrării în vigoare a prezentei legi, cu excepția celor din cadrul unităților administrativ teritoriale și subdiviziunilor acestora se desființează". Potrivit prevederilor art. XVII alin. (8) din Legea nr. 296/27.10.2023 privind unele măsuri fiscal bugetare pentru asigurarea sustenabilității financiare a României pe termen lung ,,Numărul maxim al posturilor corespunzător fiecărei unităţi/subdiviziuni administrativ-teritoriale, stabilit potrivit art. III alin. (81) din Ordonanța de urgență a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, aprobată cu modificări și completări prin Legea nr. 13/2011, cu modificările și completările ulterioare, și pct. 1 din anexa la respectiva ordonanța de urgență se reduce cu 10% începând cu data de 1 noiembrie 2023." 
Având în vedere prevederile art. XXII din Legea nr. 296/27.10.2023 privind unele măsuri fiscal bugetare pentru asigurarea sustenabilității financiare a României pe termen lung, reglementează la alin. (1) ,,La articolul 391 din Ordonanța de urgență a Guvernului nr. 57/2019 privind Codul administrativ, care cu modificările și completările ulterioare, alineatele (1) și (2) se modifică și vor avea următorul cuprins: „Art. 391. — (1) Numărul total al funcțiilor publice de conducere din cadrul autorității sau instituției publice, cu excepția funcțiilor publice de secretar general al unității/subdiviziunii administrativ- teritoriale, precum și al funcțiilor publice de conducere a căror ocupare se face prin detașare cu personal din cadrul instituțiilor din sectorul de apărare, ordine publică și siguranță națională, conform statelor de organizare aprobate, în condițiile legii, este de maximum 8% din numărul total al posturilor aprobate la nivel de ordonator principal de credite.", iar la alin. (3) ,,Prevederile art. 391 alin. (1) și (2) din Ordonanța de urgență a Guvernului nr. 57/2019, cu modificările și completările ulterioare, se aplică în mod corespunzător și entităților publice care au încadrat personal contractual. Personalului cu funcții publice de conducere eliberat din funcție i se aplică prevederile alin. (2).";
În baza prevederilor art. XX și art. XXI din Legea nr. 296/27.10.2023 privind unele măsuri fiscal bugetare pentru asigurarea sustenabilității financiare a României pe termen lung ,,Structura organizatorică a autorităților și instituțiilor publice trebuie să respecte următoarele cerințe:
 a) pentru constituirea unui serviciu este necesar un număr de minimum 10 posturi de execuție; 
b) pentru constituirea unei direcții este necesar un număr de minimum 20 de posturi de execuție; 
c) pentru constituirea unei direcții generale este necesar un număr de minimum 35 de posturi de execuție.” 
În prezent aparatul de specialitate al primarului Oraşului Boldeşti – Scăeni cuprinde un număr de 150 posturi din care :
· 105 posturi de funcţionari publici şi personal contractual stabilite în urma aplicării O.U.G. nr. 63/2010, după cum urmează : 
· 91 posturi calculate conform pct. 1 din anexa la O.U.G. nr. 63 /2010
· 3 posturi calculate conform pct. 2 din anexa la O.U.G. nr. 63 /2010
· 11 posturi calculate conform pct. 3 din anexa la O.U.G. nr. 63 /2010
· 45 posturi care potrivit art. III, alin. 2 din O.U.G. nr. 63/ 2010 nu intră în numărul maxim de posturi aprobate pentru aparatul de specialitate al primarului (sănătate şi asistentă socială) .
Având în vedere adresele nr. 6401/19.04.2023 prin care Instituția Prefectului – Județul Prahova comunică numărul posturi stabilite pentru anul 2023 şi adresa nr. 17293/10.11.2023, prin care se aduc lămuriri în ceea ce priveşte reducerea de 10% stabilită de Legea Nr. 296/2023 reducerea de 10% prevăzută de lege afectează cele 91 de posturi calculate conform pct. 1 din anexa la O.U.G. nr. 63 /2010 rezultând un număr de 82 posturi.
Pentru încadrarea în numarul maxim de 82 de posturi se fac următoarele modificări:
- se desfiinţează următoarele funcţii publice şi posturi contractuale : 
- funcția publică de execuţie vacantă de inspector, clasa I, grad profesional superior din cadrul Serviciului buget, finanţe, contabilitate, impozite şi taxe, resurse umane şi salarizare;
- funcția publică de execuţie vacantă de referent, clasa III, grad profesional principal din cadrul Serviciului buget, finanţe, contabilitate, impozite şi taxe, resurse umane şi salarizare;
- funcția publică de execuţie vacantă de referent, clasa III, grad profesional superior din cadrul Serviciului buget, finanţe, contabilitate, impozite şi taxe, resurse umane şi salarizare;
- funcția publică de execuţie vacantă de inspector, clasa I, grad profesional superior din cadrul Serviciului patrimoniu local şi monitorizare servicii publice;
- postul contractual vacant de inspector de specialitate gradul IA din cadrul Serviciului administratie, relatii cu publicul, arhivă, secretariat şi protocol;
- postul contractual vacant de muncitor calificat, treapta II din cadrul Serviciului patrimoniu local şi monitorizare servicii publice;
- postul contractual vacant de muncitor calificat, treapta I din cadrul Serviciului patrimoniu local şi monitorizare servicii publice;
- postul de consilier local pentru romi, treapta II, trece la Direcţia de Asistenţă Socială; 
- postul de şofer, treapta I, de la Serviciul patrimoniu local şi monitorizare servicii publice trece la Direcţia de Asistenţă Socială; 
Pentru respectarea art. XVII - XXII  din Legea nr. 296/27.10.2023 aparatul de specialitate al primarului se reorganizează astfel:
[bookmark: _GoBack]- compartimentele ,,Serviciul public comunitar local de evidenţă a persoanelor’’, ,,Cultura’’ şi ,,Sănătate’’ împreună cu Serviciul administraţie, registrul agricol, relaţii cu publicul, arhiva, secretariat şi protocol se reorganizează într-o singură structură cu denumirea ,,Serviciul public comunitar local de evidenţă a persoanelor şi administraţie”, cu următoarele compartimente: ,,Serviciul public comunitar local de evidenţă a persoanelor’’, ,, compartiment administratie, relatii cu publicul, arhiva, secretariat’’, ,,registrul agricol’’, ,,compartiment cultura’’ şi ,,compartiment sănătate, cabinete medicale şcolare’’;
- Compartimentul protecţie civilă intră în structura Serviciului Patrimoniu Local şi Monitorizare Servicii Publice ;
-  Compartimentul informatică intra in structura Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local sub denumirea ,,Serviciul urbanism, amenajarea teritoriului, achiziţii publice, cadastru, control comercial şi transport local, informatică’’, cu următoarele compartimente: ,, urbanism, amenajarea teritoriului, cadastru, control comercial şi transport local, informatică’’ şi ,, achiziţii publice şi urmărire contracte”;
- Biroul urbanism, amenajarea teritoriului, programe, proiecte, cadastru, control comercial şi transport local se reorganizează ca serviciu distinct cu denumirea ,,Serviciul programe, proiecte, peisagistică urbană’’, cu următoarele compartimente: ,, programe, proiecte’’ şi ,, peisagistică urbană’’.
	În urma reorganizării structurii funcţionale este necesar a se corela organigrama şi statul de funcţii ale aparatului de specialitate al primarului cu noile denumiri.
Având în vedere cele menționate mai sus, propun reorganizarea aparatului de specialitate al primarului, conform organigramei, anexei 1 şi  a statului de funcţii anexa 2 la prezentul proiect de hotărâre.
	În speranţa aprobării, vă mulţumesc anticipat !
PRIMAR,
BUCUROIU CONSTANTIN
Consiliului Local al oraşului Boldeşti – Scăeni
